
	Virksomhed – Challenger
	Uddannelsesinstitutioner i Roskilde Kommune: Professionshøjskolen Absalon, CLAVIS sprog & kompetence, Hf og VUC Roskilde, Himmelev Gymnasium, Roskilde Gymnasium, Roskilde Handelsskole, Roskilde Katedralskole, Roskilde Tekniske Skole, Roskilde Universitet, Skt. Josefs Skole, ZBC, Zealand.

	Præsentation til eventsite
	

	Titel på udfordring
	Læringslyst og arbejdsglæde efter COVID-19

	Verdensmål 
	4: Kvalitetsuddannelse
17: Partnerskaber for handling.

	Uddybet beskrivelse af problemstilling         

	Vidensinstitutioner i Roskilde Kommunes – fra grundskoler til universiteter – er gået sammen om udfordringen ”Læringslyst og arbejdsglæde efter COVID-19” for at skabe de bedste forudsætninger for en mere inddragende og motiverende skolegang, så vi sikrer de studerendes trivsel bedst muligt både fagligt og socialt. COVID-19 har medført nye måder at gøre tingene på, hvor vi kan lære af de erfaringer, vi har gjort os i det seneste år. Derfor søger vi nye løsninger til omstillingen af skolegangen til ”New Normal” med særligt fokus på bl.a. trivsels- og relationsarbejde.
Det seneste år har skabt nye forventninger til, hvordan undervisningen udformes, eleverne inddrages og evt. forældrenes deltagelse. Undersøgelser viser, at nedlukningen både har skabt ensomhed blandt de studerende, men også givet mulighed for mere ro, færre forstyrrelser og mulighed for at planlægge skolearbejdet selv. 
Så i forlængelse af dette, hvilke nye tilgange kræves af både leder, medarbejder og elever? Og vil disse betyde en ændret prioritering ift. institutionernes organisation, økonomi og ledelsesrum?
Så hvordan skaber vi de bedste forudsætninger for vores elever/studerede i kølvandet på COVID-19 i omstillingen til ”The New Normal”, hvor vi lærer af de nye måder at gøre tingene på. Hertil kan det bl.a. være løsninger til tilrettelæggelse af undervisning, inddragelse af studerende, kommunikation mellem studerende og undervisere samt evt. forældre.  

	Hvad har I selv prøvet i organisationen?

	Det seneste år har undervisningen primært bestået af selvstændigt arbejde og brug af digitale læremidler. Der har desuden været stort fokus på trivsel fx med trivselsambassadører. 

	Har andre prøvet at løse opgaven? 
	Fra statslig side er der naturligvis også fokus på udfordringen.

	Hvis alt er muligt, hvad skal løsningen kunne? (tænk stort)
	Det er særligt attraktivt, hvis løsningen kan favne flere uddannelsestrin og -niveauer, da det er Roskildes folkeskoler, ungdomsuddannelser, erhvervsakademier, universiteter mv., som stiller udfordringen. Løsningen skal kunne sikre, at elever og studerende trives og motiveres i deres uddannelsesforløb både fagligt og socialt. Såkaldt student centered learning, hvor de studerendes forskellige læringsbehov, interesser, aspirationer og baggrunde adresseres er spændende og generelt skal brugerne involveres i løsningsudviklingen.

	Hvilke løsninger ønsker I ikke at få?
	Vi ønsker ikke løsninger, som tager det vi kender fra den fysiske verden og overfører det direkte til den virtuelle.

	Hvilke ideer, processer, teknologier forestiller I jer der skal i spil?
	Vi forestiller os nogle konkrete forslag til, hvordan tingene kan gøres anderledes og argumenter for, hvorfor det vil virke. Løsningen skal eksempelvis give os værktøjer, tiltag, analyser, fremgangsmåder osv. til at kunne omstille os til The New Normal bedst muligt. Det skal gerne gøres med udgangspunkt i en forståelse af hvad og hvorfor, noget fungerede godt og mindre godt under COVID-19? Kunne man forestille sig, at de studerende får mere mulighed for at tilrettelægge undervisningen? Eller skal man tænke i nye former for klasselokaler? Skal der hybride løsninger til for, at flere studerende kan favnes uanset distance? Mulighederne er mange, og det er (næsten) kun fantasien, der sætter grænser.

	Hvad er potentialet i en løsning?
	Behovet for nye tiltag er enormt, og derfor er der mulighed for at skalere tiltagene til samtlige videninstitutioner i Roskilde og på sigt også resten af Danmark, da vi alle må forholde os til The New Normal.

	Motivation for at deltage (bruges som citat på eventsitet)
	

	Forventet outcome af processen
	At der kommer konkrete idéer til, hvad vi kan gøre og hvordan det bedst sker, hvad enten det er forslag til analyser, tiltag, fremgangsmåder eller noget helt andet.

	Til den rette løsning tilbyder vi  
	Grundet den mangfoldige gruppe af udfordringsgivere, så er der rig mulighed for, at den rette løsning evt. kan testes, videreudvikles og implementeres på en eller flere videninstitutioner i Roskilde.

